66. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 269 της 27 Ιουλ. /5 Αυγ. 1987 (ΦΕΚ Α΄ 137) Ρύθμιση σπουδαστικών, εκπαιδευτικών και διοικητικών θεμάτων που προκύπτουν από την παύση της λειτουργίας των παιδαγωγικών ακαδημιών και των σχολών νηπιαγωγών. Έχοντας υπόψη: 1.Τις διατάξεις του άρθρ. 46 παρ. 2 του Νόμ. 1268/1982 (Φ.Ε.Κ. 87-Α΄) και  2.Τη 207/1987 γνωμοδότηση του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων, αποφασίζουμε: Καταληκτικές ημερομηνίες σπουδών Άρθρ.1.-1.Οι σπουδαστές των παιδαγωγικών ακαδημιών: Μαρασλείου Αθηνών, Αλεξανδρούπολης, Ηρακλείου, Θεσσαλονίκης, Ιωαννίνων, Ραλλείου Πειραιώς, Ρόδου, Αρσακείου Παλαιού Ψυχικού και Αρσακείου Πατρών, καθώς και των σχολών νηπιαγωγών Αθηνών, Θεσσαλονίκης και Χανίων, των οποίων η λειτουργία παύει οριστικώς από το ακαδημαϊκό έτος 1988-1989, σύμφωνα με τις διατάξεις του άρθρ. 7, παρ. 1 του Π.Δ. 320/83 (Φ.Ε.Κ. 116-Α΄), οφείλουν να περατώσουν τις σπουδές τους μέχρι 30 Οκτ. 1988 και να λάβουν το πτυχίο τους μέχρι 10 Νοεμ. 1988. 2.Για τους σπουδαστές των παιδαγωγικών ακαδημιών: Λαμίας, Λάρισας, Μυτιλήνης, Τρίπολης και Φλώρινας, καθώς και της Σχολής Νηπιαγωγών Καρδίτσας, των οποίων η λειτουργία παύει οριστικώς από το ακαδημαϊκό έτος 1989-1990, σύμφωνα με τις διατάξεις του Π.Δ. 286/1986 (Φ.Ε.Κ. 129-Α΄), ως ημερομηνία περάτωσης των σπουδών τους ορίζεται η 30 Οκτ. 1989 και η 10 Νοεμ. 1989 ως τελευταία ημέρα χορήγησης πτυχίων. 3.Όσοι δεν καταστούν πτυχιούχοι μέχρι τις παραπάνω ημερομηνίες αντίστοιχα, χάνουν τη σπουδαστική τους ιδιότητα. 4.Πτυχία δασκάλου ή νηπιαγωγού που χορηγούνται σε Έλληνες από ομοταγείς και αντίστοιχες σχολές του εξωτερικού, κρίνονται για ισοτιμία από την αρμόδια επιτροπή ισοτιμιών, μόνο εφόσον φέρουν ημερομηνία έκδοσης μέχρι 10 Νοεμ. 1988 και υποβάλλονται για κρίση μέχρι 31.8.1989 το αργότερο. 5.Μετά την οριστική παύση των σχολών της παρ. 2 του παρόντος άρθρου η συμπληρωματική εξέταση των πτυχιούχων εξωτερικού θα γίνεται στα αντίστοιχα Παιδαγωγικά Τμήματα των Πανεπιστημίων και σε μαθήματα τα οποία, ορίζονται από την αρμόδια επιτροπή ισοτιμιών. 32.Γ.ζ.63-64 Παιδαγωγικές Ακαδημίες Παιδαγωγικές Ακαδημίες 32.Γ.ζ.65-66 Μετεγγραφές- Κατατάξεις Άρθρ.2.-1.Κατά το ακαδημαϊκό έτος 1987-1988 γίνονται μετεγγραφές, σύμφωνα με την ισχύουσα νομοθεσία, ως εξής: α)Μετεγγραφές εσωτερικού Α΄ και Β΄ έτους από και προς παιδαγωγικές ακαδημίες της παρ. 2 του άρθρ. 1 του παρόντος. β)Μετεγγραφές εσωτερικού Α΄ και Β΄ έτους από τις παιδαγωγικές ακαδημίες της παρ.1 προς τις παιδαγωγικές ακαδημίες της παρ. 2 του άρθρ. 1 και από τις σχολές νηπιαγωγών της παρ. 2 του ίδιου άρθρου. γ)Μετεγγραφές εσωτερικού από οποιαδήποτε αντίστοιχη σχολή μόνο στο Β΄ έτος των σχολών της παρ. 1 του άρθρ. 1 του παρόντος και υπό την προϋπόθεση αποδοχής με υπεύθυνη δήλωση από τον μετεγγραφόμενο της καταληκλικής ημερομηνίας περαίωσης των σπουδών του που ορίζονται στην ίδια παράγραφο. δ)Μετεγγραφές εσωτερικού στο Β΄ έτος σπουδών και για τελευταία φορά μόνο στις σχολές της παρ. 2 του άρθρ. 1 του παρόντος. 2.Κατά το ακαδημαϊκό έτος 1988-1989 πραγματοποιούνται μετεγγραφές εσωτερικού μόνο στο Β΄ έτος σπουδών από και προς παιδαγωγικές ακαδημίες της παρ. 2 του άρθρ. 1 του παρόντος. 3.Κατά το ακαδημαϊκό έτος 1987-1988 πραγματοποιούνται κατατάξεις, σύμφωνα με την ισχύουσα νομοθεσία, για τελευταία φορά μόνο στο Β΄ έτος των σχολών της παρ. 2 του άρθρ. 1 του παρόντος. 4.Από το ακαδημαϊκό έτος 1988-1989 ουδεμία μετεγγραφή εξωτερικού ή κατάταξη γίνεται. 5.Για τον υπολογισμό των ποσοστών μετεγγραφών ή κατατάξεων που γίνονται σύμφωνα με τις διατάξεις του άρθρου αυτού, λαμβάνεται υπόψη ο αριθμός εισακτέων που έχει ορισθεί για τελευταία φορά για κάθε σχολή. Ειδική εξεταστική περίοδος Άρθρ.3.-1.Σπουδαστές του Α΄ έτους όλων των παιδαγωγικών ακαδημιών και όλων των σχολών νηπιαγωγών, οι οποίοι μετά τη συμμετοχή τους στις εξετάσεις των τριών εξεταστικών περιόδων του ακαδημαϊκού έτους 1986-1987, όπως προβλέπονται από το άρθρ. 15 του Π.Δ. 98/1983 (Φ.Ε.Κ. 44-Α΄), αποτυγχάνουν σε ένα ή περισσότερα μαθήματα, ανανεώνουν την εγγραφή τους στο Β΄ έτος σπουδών και προσέρχονται σε συμπληρωματική εξέταση, στα μαθήματα που έχουν απορριφθεί, σε ειδική εξεταστική περίοδο κατά το διάστημα 8-31 Ιαν. 1988. Στην ίδια ειδική εξεταστική περίοδο προσέρχονται σε συμπληρωματική εξέταση και οι σπουδαστές του Β΄ έτους των ίδιων σχολών, οι οποίοι έχουν απορριφθεί σε ένα ή περισσότερα μαθήματα. 2.Όσοι αποτυγχάνουν στην ειδική εξεταστική περίοδο, εξετάζονται στα μαθήματα που έχουν απορριφθεί στις εξεταστικές περιόδους του επόμενου ακαδημαϊκού έτους. (Αντί για τη σελ. 264,35) Σελ. 264,35(α) Τεύχος ΙΑ-1-2 Σελ. 53 3.Οι διατάξεις των παρ. 1 και 2 του παρόντος άρθρου εφαρμόζονται στους σπουδαστές των σχολών της παρ. 2 του άρθρ. 1 του παρόντος και για το ακαδημαϊκό έτος 1987-1988. Παροχές στους σπουδαστές Άρθρ.4.-1.Κατά το ακαδημαϊκό έτος 1987-1988 βιβλία χορηγούνται μόνο στους σπουδαστές του Β΄ έτους των σχολών της παρ. 2 του άρθρ. 1 του παρόντος, καθώς επίσης και στους πρωτοετείς που είχαν εισαχθεί κατά το παρελθόν και αποδειγμένα δεν είχαν λάβει βιβλία. 2.Κατά το διάστημα μέχρι της καταληκτικής ημερομηνίας της λειτουργίας κάθε σχολής οι σπουδαστές, που σύμφωνα με την ισχύουσα νομοθεσία έχουν δικαίωμα σίτισης, διατηρούν το δικαίωμα αυτό μέχρι να συμπληρώσουν ως σπουδαστές τρία διδακτικά έτη σίτισης κατ’ ανώτατο όριο. Αρχείο των σχολών Άρθρ.5.-Μετά την οριστική παύση της λειτουργίας των παιδαγωγικών ακαδημιών και των σχολών νηπιαγωγών, στο αρχείο καθεμιάς σχολής παραδίδεται στο αντίστοιχο Παιδαγωγικό Τμήμα, εφόσον λειτουργεί τέτοιο τμήμα στην έδρα της σχολής, άλλως στο πλησιέστερο. 2.Τα παιδαγωγικά τμήματα έχουν εφεξής την ευθύνη για τη φύλαξη του αρχείου που θα παραλάβουν και για την έκδοση οιουδήποτε αποδεικτικού ή άλλου εγγράφου. Σχολικό Ταμείο Άρθρ.6.-Από την ημερομηνία οριστικής παύσης της λειτουργίας των παιδαγωγικών ακαδημιών και των σχολών νηπιαγωγών, όπως ορίζεται με τις διατάξεις των παρ. 1και 2 του άρθρ. 1 του παρόντος, καταργούνται οι σχολικές εφορείες και τα σχολικά ταμεία των σχολών αυτών, τυχόν δε χρηματικά υπόλοιπα περιέρχονται στις σχολικές επιτροπές των πειραματικών σχολείων τους. 